
Parlamentul  României

Camera  Deputaţilor
Comisia pentru Sănătate şi Familie
               Nr. 28/ 339/ 9 septembrie  2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte  ( PLX nr.472/2004 ) , trimis comisiei  pentru examinare,  în fond,  în procedură obişnuită, cu adresa nr.PLX  472  din 30 august 2004, Camera Deputaţilor fiind prima Cameră sesizată.


La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 472/2.09.2004 , avizul Comisiei pentru buget, finanţe şi bănci nr.448/2.09.2004,  precum şi avizul Consiliului Legislativ nr.1292/5.08.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/ 339/ 9 septembrie 2004

R A P O R T

asupra proiectului de Lege privind aprobarea Ordonanţei Guvernului nr.63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte 

 ( PLX nr.472/2004 ) 

1. Cu adresa nr.PLX 472  din 30 august  2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte  ( PLX nr.472/2004 ) , Camera Deputaţilor fiind prima Cameră sesizată.
La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 472/2.09.2004 , avizul Comisiei pentru buget, finanţe şi bănci nr.448/2.09.2004, precum şi avizul Consiliului Legislativ nr.1292/5.08.2004.

Proiectul de lege are ca obiect de reglementare modificarea art.2 din Legea nr.296/2002, în sensul menţionării  exprese a dispoziţiei referitoare la decontarea din Fondul naţional unic de asigurări sociale de sănătate a serviciilor medicale acordate cetăţenilor străini şi cetăţenilor români, care fac obiectul acordurilor, convenţiilor sau protocoalelor internaţionale de reciprocitate în domeniul sănătăţii şi situaţiilor medicale încheiate de România cu alte state, în condiţiile stabilite prin respectivele documente internaţionale.

În vederea punerii în aplicare a dispoziţiilor acordurilor de securitate socială, este necesară introducerea expresă a unor prevederi care să stipuleze că serviciile medicale acordate cetăţenilor străini în baza acestei legi se decontează din Fondul naţional unic de asigurări sociale de sănătate la tarifele stabilite pentru cetăţenii români asiguraţi, iar pentru cetăţenii români aflaţi pe teritoriul altor state cu care România a încheiat aceste acorduri, asistenţa medicală se acordă în conformitate cu dispoziţiile cuprinse în acestea.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege, care face obiectul raportului. 

3. 2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

4. La lucrările comisiei din zilele de 2 şi 8.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Senatului.

În urma dezbaterii, Comisia pentru sănătate şi familie propune Plenului  Camerei Deputaţilor adoptarea proiectului de Lege privind aprobarea Ordonanţei Guvernului nr.63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte (PLX nr.472/2004).

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Articolul unic
“Articol unic. – Se aprobă Ordonanţa Guvernului nr. 63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte, adoptată în temeiul art.1 pct.IV poz.4 din Legea nr.291/2004 privind abilitarea Guvernului de a emite ordonanţe.”

Articolul unic din proiectul de lege a avea următorul cuprins:
“Articol unic. – Se aprobă Ordonanţa Guvernului nr. 63/2004 pentru modificarea art.2 din Legea nr.296/2002 privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte, adoptată în temeiul art.1 pct.IV poz.4 din Legea nr.291/2004 privind abilitarea Guvernului de a emite ordonanţe, publicată în Monitorul Oficial al României, Partea I, nr.760 din 19 august 2004, cu următoarea modificare: ”
Pentru respectarea normelor de tehnică legislativă.

Camera Deputaţilor.

2.
Art.I, art.2 alin.(2) (text ordonanţă)
“(2) Contravaloarea serviciilor medicale acordate potrivit art.1 alin.(2) se suportă din  Fondul naţional unic de asigurări sociale de sănătate , în condiţiile stabilite prin respectivele documente internaţionale.”


“La articolul I, alineatul (2) al articolului 2 va avea următorul cuprins:

“(2) Contravaloarea serviciilor medicale acordate potrivit art.1 alin.(2) se suportă în condiţiile stabilite prin respectivele documente internaţionale.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) , dl.dep.dr.Ludovic Abiţei (Grupul Parlamentar al PRM) şi dl.dep.Petre Naidin (Fără apartenenţă la un grup parlamentar ) .


Sursa de decontare se stabileşte prin respectivele documente internaţionale.
Camera Deputaţilor.

În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

